cyanic-selkie/wikianc huggingface dataset:
Zendaya
2009-2016
Ξεκίνησε την καριέρα της στο χώρο του θεάματος, ως μοντέλο των εταιρειών Macy's, Mervyns και Old Navy. Επίσης, συμμετείχε σε διαφημιστικό σποτ για την προώθηση των παιχνιδιών της σειράς ICarly και ως χορεύτρια σε διαφημιστικό σποτ της εταιρείας Sears μαζί με την Σελίνα Γκόμεζ. Το 2009 συνεργάστηκε με το Kidz Bop στο cover του βίντεοκλιπ για το τραγούδι «Hot n' Cold» της Κέιτι Πέρι. Τον Νοέμβριο του 2009, πέρασε από οντισιόν για το ρόλο της "Σίσι Τζόουνς" στη σειρά «Dance Dance Chicago», η οποία αργότερα μετονομάστηκε και κυκλοφόρησε ως «Shake It Up» και εκείνη πήρε τελικά το ρόλο της "Ρόκι Μπλου". Για την οντισιόν της, ερμήνευσε το το τραγούδι «Leave Me Alone» του Μάικλ Τζάκσον. Το «Shake It Up» έκανε πρεμιέρα στις 7 Νοεμβρίου 2010 και μέτρησε συνολικά 6.2 εκατομμύρια θεατές, με αποτέλεσμα να είναι η δεύτερη σε ακροαματικότητα σειρά του Disney Channel. Το 2011, η Ζεντέγια κυκλοφόρησε ένα προωθητικό ανεξάρτητο τραγούδι, το «Swag It Out» ενώ λίγο αργότερα την ίδια χρονιά, κυκλοφόρησε το τραγούδι «Watch Me» με την Μπέλα Θορν. Στις 5 Ιουνίου 2011, το «Shake It Up» είχε ένα επεισόδιο μαζί με την σειρά «Good Luck Charlie».
Ακόμα, το 2011, τα αμερικανικά πολυκαταστήματα Target, κυκλοφόρησαν μια σειρά ρούχων εμπνευσμένη από τα ρούχα της Ζεντέγια και των υπόλοιπων πρωταγωνιστών του «Shake It Up».
Ο πρώτος της ρόλος σε ταινία, ήταν το 2012, στην τηλεταινία του Disney Channel, «Frenemies». Την ίδια χρονιά, κυκλοφόρησε πέντε τραγούδια με την Μπέλα Θορν (στα πλαίσια της σειράς), τα: «Something To Dance For», «Live 2 Dance», «Made In Japan», «Same Heart» και «Fashion In Krytonite». Επίσης, συμμετείχε σε ένα επεισόδιο της σειράς «A.N.T. Farm» και υπέγραψε συμβόλαιο με τη δισκογραφική εταιρεία Hollywood Records.
Το 2013, συμμετείχε ως διαγωνιζόμενη στο τηλεοπτικό σόου χορού «Dancing with the Stars», σε ηλικία 16 ετών και όντας η νεότερη διαγωνιζόμενη που πέρασε ποτέ από εκεί μέχρι τότε. Την ίδια χρονιά, δάνεισε τη φωνή της στην ταινία «Super Buddies» και κυκλοφόρησε το πρώτο της άλμπουμ ως τραγουδίστρια, με τίτλο «Replay».Το 2014, έπαιξε στην τηλεταινία «Zapped», εμφανίστηκε στο σόου «SWAY: A Dance Trilogy» και σε ένα επεισόδιο του «Project Runway» ως guest κριτής.
Το 2015 κυκλοφόρησε το τραγούδι «Something New» μαζί με τον Chris Brown και την σειρά υποδημάτων "Daya", το οποίο ήταν και το παιδικό της ψευδώνυμο. Επίσης, ξεκίνησε να πρωταγωνιστεί στη σειρά του Disney Channel, «K.C. Undercover».
2016-σήμερα
Στις 4 Νοεμβρίου 2016, κυκλοφόρησε τη σειρά ρούχων "Daya by Zendaya".
Τον Ιούλιο του 2017, έκανε το κινηματογραφικό της ντεμπούτο, παίζοντας στην ταινία «Spider-Man: Homecoming», η οποία ξεπέρασε τα 117 εκατομμύρια δολάρια σε εισπράξεις, την πρώτη εβδομάδα κυκλοφορίας. Τον Αύγουστο εμφανίστηκε στο videoclip τραγουδιού του Μπρούνο Μαρς και τον Δεκέμβριο πρωταγωνίστησε μαζί με τους Χιου Τζάκμαν και Ζακ Έφρον, στην ταινία «The Greatest Showman», όπου ερμήνευσε και το soundtrack «Rewrite The Stars». Ακόμη, εμφανίστηκε ξανά σε ένα επεισόδιο του «Project Runway» ως guest κριτής.
Το 2018, τελείωσε η σειρά του Disney Channel, «K.C. Undercover», έπειτα από τρεις σεζόν και έτσι έληξε και η συνεργασία της με την Disney, μετά από οκτώ χρόνια. Την ίδια χρονιά, δάνεισε τις φωνές της στις ταινίες κινουμένων σχεδίων «Duck Duck Goose» και «Smallfoot».
Τον Ιούνιο του 2018, ανακοινώθηκε η συμμετοχή της στη σειρά του HBO, «Euphoria» με τον πρωταγωνιστικό ρόλο της "Ρου Μπένετ" ενώ λίγο αργότερα ο σχεδιαστής Τόμι Χίλφιγκερ την επέλεξε για να είναι η κεντρική εκπρόσωπος παγκοσμίως, να συμμετέχει στις καμπάνιες και να δημιουργήσουν τη κολεξιόν "Tommy X Zendaya". Χαρακτηρίστηκε από το site μόδας Net-a-Porter, ως μια από τις πιο καλοντυμένες γυναίκες της χρονιάς.
Το 2019, έπαιξε σε τρία επεισόδια της σειράς «The OA», στην ταινία «Spider-Man: Far from Home» και στη σειρά «Euphoria». Επίσης, ξεκίνησε συνεργασία με την εταιρεία καλλυντικών «Lancome».
Δισκογραφία
Στις 6 Μαρτίου 2015, ο Timbaland επιβεβαίωσε ότι συνεργαζόταν με την Zendaya για το δεύτερό της album Μιλώντας για το άλμπουμ, η Zendaya είπε στο MTV News (αμερικάνικο τηλεοπτικό κανάλι) '' η μουσική είναι ένα νέο κύμα της R&B. Είναι εκεί όπου νομίζω θα έπρεπε να παέι ή θα έπρεπε να κατευθύνεται προς; Είναι ένα πολύ old-school vibe, αλλά είναι μια νέα ηλικιακή εκδοχή. Στις 8 Νοεμβρίου 2015, ανέβασε άλλο ένα βίντεο από ένα lip-syncing της σε ένα R&B τραγούδι, το οποίο θα συμπεριλαμβανόταν στο τότε άλμπουμ της Ένα διαφημιστικό music video δημοσιεύθηκε από το Hunger TV στις 12 Νοεμβρίου 2015 .Στις 1 Ιανουαρίου 2016 αναφέρθηκε ότι το δεύτερο άλμπουμ της θα κυκλοφορούσε τον Φεβρουάριο και θα προηγούταν από το single  Somethin New , με τον Chris Brown; το τραγούδι κυκλοφόρησε στις 5 Φεβρουαρίου από την Hollywood Records και Republic Records
Προσωπική ζωή
Από το 2021 είναι ζευγάρι με τον ηθοποιό Τομ Χόλλαντ.
Παραπομπές
Κατηγορία:Αμερικανίδες τραγουδίστριες Κατηγορία:Αμερικανοί χορευτές Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες τραγουδίστριες ποπ
Ιωνικός Νίκαιας (καλαθοσφαίριση γυναικών)
Ο Αθλητικός Όμιλος Ιωνικός Νίκαιας είναι ελληνικό αθλητικό σωματείο που δραστηριοποείται στη Νίκαια Αττικής. Στο έμβλημά του απεικονίζεται ένα αστέρι. Το τμήμα καλαθοσφαίρισης του συλλόγου ιδρύθηκε το 1965, παράλληλα με το ποδοσφαιρικό. Οι αθλητές του αγωνίζονται με χρώματα το μπλε, το λευκό και συμπληρωματικά το πορτοκαλί. Διατηρεί τμήματα τόσο ενηλίκων γυναικών όσο και ακαδημία νεαρότερων ηλικιακά αθλητριών που λαμβάνουν μέρος στα Πρωταθλήματα της Ε.Σ.Κ. Νότιας Αττικής. Διατηρεί τη νομική μορφή ερασιτεχνικού σωματείου. Έδρα του είναι το Κλειστό Γυμναστήριο του Δημοτικού Αθλητικού Κέντρου Νικαίας «Πλάτων», χωρητικότητας 1.200 θεατών.
Ιστορική αναδρομή
Την αγωνιστική περίοδο 1997-98 ο Ιωνικός κατέκτησε το Πρωτάθλημα της Α' Κατηγορίας Γυναικών που διοργάνωσε η Ε.Σ.Κ. Νότιας Αττικής. Σαν αποτέλεσμα έλαβε το δικαίωμα ανόδου στη Β' Εθνική Κατηγορία, το τρίτο ιεραρχικά πανελλαδικό Πρωτάθλημα της εποχής.
Ανάλογη με εκείνη του προηγούμενου έτους ήταν και η μορφή διεξαγωγής του Πρωταθλήματος την περίοδο 1999-00. Ο Ιωνικός, εντούτοις, δεν είχε εξίσου καλή απόδοση και κύλησε μέχρι την 8η θέση της τελικής κατάταξης. Βρέθηκε, επίσης, να υπερτερεί σε ισοβαθμία με το Παγκράτι, που επίσης είχε συλλέξει στη διάρκεια της χρονιάς 5 νίκες και 13 ήττες. Στο σκοράρισμα διακρίθηκαν την περίοδο αυτή οι αθλήτριες Σπυριδούλα Γαλύφα (176 πόντοι σε 17 αγώνες, 10,35 κατά μ.ό.) και Βασιλική Σιδεράτου (141 πόντοι σε 17 αγώνες, 8,29 κατά μ.ό.).
Την επόμενη χρονιά, 2000-01, οι ομάδες των δύο Ομίλων αυξήθηκαν κατά δύο, με το δείκτη δυσκολίας να μεγαλώνει. Η λήξη της αγωνιστικής δράσης βρήκε την ομάδα της Νίκαιας να έχει συλλέξει 7 νίκες και 15 ήττες, ενώ ισοβαθμούσε και με τον Άρη Χολαργού. Στην τελική βαθμολογία κράτησε τελικά την 9η θέση, πάνω από τη ζώνη του υποβιβασμού. Κορυφαίες επιδόσεις στη συλλογή πόντων είχαν την περίοδο αυτή οι αθλήτριες Θεώνη Τζεγιαννάκη (291 πόντοι σε 21 αγώνες, 13,86 κατά μ.ό.), Σοφία Λιόντη (225 πόντοι σε 20 αγώνες, 11,25 κατά μ.ό.) και Άννα Αναστασιάδου (84 πόντοι σε 10 αγώνες, 8,40 κατά μ.ό.).
Τελικά ήταν την περίοδο 2001-02 που ολοκληρώθηκε ο κύκλος του Ιωνικού στα πανελλαδικά πρωταθλήματα, καθώς δεν κατάφερε να εξασφαλίσει την εκεί παραμονή του. Στην τελική κατάταξη βρέθηκε στη 12η και τελευταία θέση, με καμία νίκη και ένα μηδενισμό σε 22 αγωνιστικές. Τους περισσότερους πόντους για τον Ιωνικό συγκέντρωσαν τη χρονιά αυτή οι Θεώνη Τζεγιαννάκη (337 πόντοι σε 21 αγώνες, 16,05 κατά μ.ό.) και Αλεξάνδρα Λοΐζου (247 πόντοι σε 21 αγώνες, 11,76 κατά μ.ό.).
Μετά τον υποβιβασμό του και μετά την κατάργηση της Β' Εθνικής το τμήμα γυναικών δεν επέστρεψε ποτέ σε επίπεδο εθνικής κατηγορίας και σταδιακά αδρανοποιήθηκε. Παρ' όλα αυτά τα τμήματα νεαρών σε ηλικία αθλητριών εξακολούθησαν να υφίστανται και να λαμβάνουν μέρος στα αντίστοιχα Πρωταθλήματα της Νότιας Αττικής.
Το καλοκαίρι του 2011 ξεκίνησε μια νέα προσπάθεια αναβίωσης της ομάδας ενηλίκων γυναικών που συμμετείχε στο Τοπικό Πρωτάθλημα της περιόδου 2021-22 με προπονήτρια την Εφη Μονδερά. Έχοντας αντιμετωπίσει 12 αντιπάλους σε διπλούς αγώνες, ο Ιωνικός ολοκλήρωσε τις αγωνιστικές του υποχρεώσεις στην 9η θέση του τελικού βαθμολογικού πίνακα. Η συγκομιδή του ήταν 8 νίκες και 16 ήττες. Στο Κύπελλο Γυναικών Νότιας Αττικής της ίδιας περιόδου το σωματείο δεν συμμετείχε.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2022-23, ο Α.Ο. Ιωνικός Νίκαιας λαμβάνει μέρος στο Πρωτάθλημα Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Νότιας Αττικής. Επίσης, στο Κύπελλο Γυναικών της ίδιας διοργανώτριας αρχής.
Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Νικαίας «Πλάτων», χωρητικότητας 1.200 θεατών. Επικεφαλής του τμήματος είναι η Ροδάνθη Λούβαρη και έφορος η Πόπη Λαουτάρη. Καθήκοντα πρώτης προπονήτριας διατηρεί από το 2021 η Εφη Μονδερά, με συνεργάτιδα τη Στέλλα Χατζίου.
Τμήματα υποδομής
Το τμήμα Νεανίδων του Ιωνικού κατέκτησε την αγωνιστική περίοδο 1996-97 το Πανελλήνιο Πρωτάθλημα Νεανίδων.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Κάντις Σουάνπολ
Η Κάντις Σούζαν Σουάνπολ (Candice Susan Swanepoel, 20 Οκτωβρίου 1988) είναι Νοτιοαφρικάνα μοντέλο, γνωστή ως αγγελάκι της Victoria's Secret. Έχει φωτογραφηθεί για πλήθος περιοδικών όπως τα Vogue, Elle, Harper's Bazaar, GQ, Allure & W.
Προσωπική ζωή
Το 2005, ενώ βρίσκονταν σε επαγγελματικό ταξίδι ως μοντέλο στο Παρίσι, γνώρισε τον Βραζιλιάνο επίσης μοντέλο Χερμάν Νίκολι. Εκείνη τότε ήταν 17 ετών και εκείνος 23. Το 2015, ανακοίνωσαν τον αρραβώνα τους, έπειτα από δέκα χρόνια σχέσης. Απέκτησαν μαζί δύο γιούς: τον Ανατσά (γενν. 5 Οκτωβρίου 2016) και τον Άριελ (γενν. 20 Ιουλίου 2018). Το ζευγάρι χώρισε τον Νοέμβριο του 2018.
Οι γονείς της ονομάζονται Γούιλεμ & Εϊλίν, ενώ έχει κι έναν μεγαλύτερο αδελφό, τον Στίφεν.
Κατηγορία:Φωτομοντέλα
Βουγίτσιτσι
Το Βουγίτσιτσι (σερβικά κυριλλικά: Вујичићи) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 47 κατοίκους.
Γεωγραφία
Το χωριό ευρίσκεται επί των όχθων του Όρασκι Πότοκ.
Λάνιστα
Η Λάνιστα (σερβικά κυριλλικά: Ланишта) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 491 κατοίκους.
Εξωτερικός Σύνδεσμος
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με κροατική πληθυσμιακή πλειοψηφία
Τσέρικ (Μπρτσκο)
Το Τσέρικ (σερβικά κυριλλικά: Церик) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 241 κατοίκους.
Γεωγραφία
Το χωριό ευρίσκεται επί των όχθων του ποταμού Γκουντερέβιτσα.
Εξωτερικοί Σύνδεσμοι
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με σερβική πληθυσμιακή πλειοψηφία
Ερρίκος Καζιμίρ Β΄ του Νάσσαου-Ντιτς
Ο Ερρίκος Καζιμίρ Β΄, ολλανδ. Hendrik Casimir ΙΙ (18 Ιανουαρίου 1657 - 25 Μαρτίου 1696) από τον Οίκο του Νάσσαου ήταν πρίγκιπας του Νάσσαου-Ντιτς και κυβερνήτης (ολλανδ. Stadhouder) των επαρχιών Φρισίας και Χρόνινγκεν (1664-96).
Βιογραφία
Γεννήθηκε στη Χάγη και ήταν ο μόνος γιος του Γουλιέλμου Φρειδερίκου κόμη του Νάσσαου-Ντητς και της Αλμπερτίνας Αγνής, κόρης του Φρειδερίκου-Ερρίκου, πρίγκιπα της Οράγγης.
Το 1664 απεβίωσε ο πατέρας του και τον διαδέχθηκε ως κυβερνήτης των επαρχιών Φρησίας (Friesland) και Χρόνινγκεν (Groningen). Επειδή ήταν 7 ετών, την επιτροπεία είχε η μητέρα του. Το 1675 η Φρησία ψήφισε να γίνει η διακυβέρνησή της κληρονομική, από τον Οίκο του Νάσσαου-Ντητς.
Απεβίωσε στο Λέουαρντεν το 1696 σε ηλικία 39 ετών και τον διαδέχθηκε ο μόνος γιος του Ιωάννης-Γουλιέλμος-Φρίζο.
Οικογένεια
Νυμφεύτηκε το 1683 την εξαδέλφη του Ερριέττα-Αμαλία, κόρη του Ιωάννη Γεωργίου Β΄ πρίγκιπα του Άνχαλτ-Ντέσαου και είχε τέκνα:
Παραπομπές
Κατηγορία:Οίκος του Νάσσαου
Α.Ε.Ν. Κηφισιάς (καλαθοσφαίριση γυναικών)
Η Αθλητική Ένωση Νέας Κηφισιάς (γνωστή με τη σύντμηση Α.Ε.Ν.Κ.) είναι ελληνικό αθλητικό σωματείο που δραστηριοποιείται στην Κηφισιά και ειδικότερα στη συνοικία των Αδαμών της Νέας Κηφισιάς. Ιδρύθηκε το Φεβρουάριο του 1994 και αγωνίζεται με χρώματα το κόκκινο, το λευκό και συμπληρωματικά το σκούρο μπλε. Το σήμα του έχει φιλοτεχνήσει ο ζωγράφος Δημήτρης Μπούτσικος.
Το γυναικείο τμήμα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο Νέας Κηφισιάς «Δημήτριος Βικέλας», χωρητικότητας 300 θεατών.
Ανοδική πορεία (2006 - 2010)
Την αγωνιστική περίοδο 2006-07 η Α.Ε.Ν.Κ. αναδείχθηκε Πρωταθλήτρια της Γ' Κατηγορίας Γυναικών της Ε.Σ.Κ. Αττικής, εξασφαλίζοντας παράλληλα την άνοδό της στο επόμενο επίπεδο.
Την επόμενη χρονιά, 2007-08 η ομάδα της Νέας Κηφισιάς αγωνίστηκε στη Β' Κατηγορία, η οποία και διοργανώθηκε σε κοινό Όμιλο των 14 συλλόγων. Στην τελική βαθμολογική κατάταξη βρέθηκε στη 2η θέση, πίσω από τον Α.Ο. Μελισσίων, έχοντας συλλέξει 21 νίκες και 5 ήττες. Με τον τρόπο αυτό εξασφάλισε τη δεύτερη συνεχόμενη άνοδό της.
Την περίοδο 2008-09 ο σύλλογος αγωνίστηκε στην Α' Κατηγορία όπου και διεκδίκησε την άνοδο στις εθνικές κατηγορίες απέναντι σε 11 αντιπάλους. Στην τελική βαθμολική κατάταξη βρέθηκε στην 7η θέση μένοντας εκτός Play-offs. Παρ' όλα αυτά ανανέωσε την παρουσία του στην ίδια κατηγορία για το επόμενο φθινόπωρο.
Η επόμενη αγωνιστική περίοδος, 2009-10, έχει εξέχουσα σημασία για την ομάδα, που γιόρτασε τη διπλή επιτυχία κατάκτησης τόσο του Πρωταθλήματος όσο και του Κυπέλλου Ε.Σ.Κ. Αττικής. Προπονητής στη διάρκεια της χρονιάς ήταν ο Οδυσσέας Θέμελης. Σε ό,τι αφορά το Πρωτάθλημα της Α' Κατηγορίας, σε αυτό συμμετείχαν 11 σύλλογοι που αναμετρήθηκαν μεταξύ τους από δύο φορές. Στο πλαίσιο αυτό η Νέα Κηφισιά συγκέντρωσε 16 νίκες και 4 ήττες, τερματίζοντας στην 3η θέση της βαθμολογικής κατάταξης. Στη συνέχεια έλαβε μέρος στη διαδικασία των Play-offs. Εκεί διασταυρώθηκε με το 2ο Περιστέρι, με τις δύο ομάδες να μεταφέρουν από μία νίκη και μία ήττα. Η Α.Ε.Ν.Κ. κατάφερε να πάρει δύο διαδοχικές νίκες (46-51 εκτός, 47-46 εντός) με αποτέλεσμα να περάσει στη σειρά των Τελικών. Εκεί συνάντησε τον πρωτοπόρο της Κανονικής Περιόδου, Άγιο Ελευθέριο, με τις δύο ομάδες να μεταφέρουν και πάλι από ένα νικηφόρο αποτέλεσμα. Στον πρώτο μεταξύ τους αγώνα ο Άγιος Ελευθέριος επιβλήθηκε με 71-50 της Κηφισιάς και έκανε το 2-1 στη σειρά. Εντούτοις, η Κηφισιά ισοφάρισε στην έδρα της παίρνοντας τη νίκη με σκορ 51-46. Στον τελευταίο και καθοριστικό αγώνα, η Κηφισιά νίκησε με 59-49 μέσα στο Αιγάλεω τον Άγιο Ελευθέριο, έκανε το μπρέικ και το 3-1 και πήρε το εισιτήριο της ανόδου στην Α2 Εθνική Κατηγορία.
Οι επιτυχίες της χρονιάς δεν ολοκληρώθηκαν εκεί καθώς η Α.Ε.Ν.Κ. διακρίθηκε και στο Κύπελλο Γυναικών της Ένωσης. Στον Ημιτελικό η ομάδα επικράτησε του Α.Ο. Δάφνης εντός έδρας με σκορ 57-52. Στο Μεγάλο Τελικό που διεξήχθη στις 29 Απριλίου στο Κλειστό Εργάνης στο Βύρωνα κατέκτησε το τρόπαιο απέναντι στην ομάδα του Α.Ο. Μελισσίων. Το τελικό σκορ διαμόρφωσε με βολές η Λία Μίχου, ενώ Πολυτιμότερη Παίκτρια του αγώνα αναδείχθηκε η Ρούλα Παπαδοπούλου. Στο τέλος της περιόδου αυτής αποσύρθηκε από την ενεργό δράση η αρχηγός της ομάδας, Ζέτα Τσερετοπούλου.
Θητεία στην Α2 Εθνική (2010 - 2014)
Την αγωνιστική περίοδο 2010-11 η ομάδα της Νέας Κηφισιάς αγωνίστηκε για πρώτη φορά σε εθνικό επίπεδο και συγκεκριμένα στα πλαίσια του Ομίλου Νότου της Α2 Εθνικής Κατηγορίας. Εκεί διεκδίκησε την άνοδο στην Α1 Εθνική απέναντι σε 11 αντιπάλους, κλείνοντας τη χρονιά τελικά στην 5η θέση της βαθμολογικής κατάταξης. Ισοβάθμισε με την Τερψιθέα Γλυφάδας, ομάδα που επίσης συγκέντρωσε 12 νίκες και 10 ήττες, εντούτοις η Α.Ε.Ν.Κ. τοποθετήθηκε υψηλότερα λόγω των μεταξύ τους αποτελεσμάτων. Την ίδια χρονιά η ομάδα πραγματοποίησε και το ντεμπούτο της στο Κύπελλο Ελλάδος, συμμετέχοντας στην 1η και 2η Αγωνιστική της Α' Φάσης. Αρχικά υποχρέωσε σε ήττα τη Νίκη Λευκάδας με σκορ 48-42, ενώ στη συνέχεια αποκλείστηκε από τον Αστέρα Εξαρχείων με σκορ 57-52 στην παράταση (49-49 καν.αγ.).
Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Η Νέα Κηφισιά εντάχθηκε στον Όμιλο Νότου τον οποίο και συγκρότησαν 10 ομάδες. Στα πλαίσια αυτά συνέλεξε 12 νίκες και 6 ήττες, ολοκληρώνοντας την κανονική περίοδο στην 3η θέση της βαθμολογίας. Ακολούθως συμμετείχε σε αγώνα κατάταξης εναντίον του Ηρακλή Θεσσαλονίκης, που κατέλαβε αντίστοιχη θέση στο Βορρά, προκειμένου να καθοριστεί ποια ομάδα θα είχε σειρά προτεραιότητας προς κάλυψη τυχόν κενής θέσης στην Α1 Εθνική. Ο Ηρακλής επικράτησε με 46-55, ωστόσο εν τέλει καμία από τις δύο ομάδες δεν προβιβάστηκε. Στη διοργάνωση του Κυπέλλου η Α.Ε.Ν.Κ. ηττήθηκε στην 1η Αγωνιστική της Α' Φάσης με σκορ 40-47, γνωρίζοντας τον αποκλεισμό για δεύτερη συνεχή χρονιά από τον Πρωτέα Βούλας.
Την αγωνιστική περίοδο 2013-14 ολοκληρώθηκε ο κύκλος αυτός της ομάδας στην Α2 Εθνική. Έχοντας συγκεντρώσει 10 νίκες και 12 ήττες κατέλαβε την 8η θέση του τελικού βαθμολογικού πίνακα, με αποτέλεσμα να υποβιβαστεί στο τοπικό της πρωτάθλημα από το επόμενο φθινόπωρο. Στο Κύπελλο Ελλάδος την πορεία της ομάδας ανέκοψε στην 1η Αγωνιστική της Α' Φάσης ο Σπόρτιγκ που επικράτησε στο μεταξύ τους αγώνα με σκορ 65-50.
Στο σημείο αυτό ολοκληρώθηκε και η μακρόχρονη συνεργασία του συλλόγου με τον προπονητή Οδυσσέα Θέμελη. Διάδοχός του ήταν ο Δημήτρης Σκαρλάτος.
Επιστροφή στο Τοπικό Αττικής (2014 - σήμερα)
Με την έναρξη της περιόδου 2014-15 η Α.Ε. Νέας Κηφισιάς επέστρεψε στα γήπεδα της Αττικής, λαμβάνοντας μέρος στο Πρωτάθλημα της Α' Κατηγορίας Γυναικών της Ε.Σ.Κ.Α. Στην ίδια Κατηγορία συμμετείχαν 11 ακόμη σύλλογοι απέναντι στους οποίους η ομάδα συνέλεξε μέχρι το τέλος της χρονιάς 7 νίκες και 15 ήττες. Ολοκλήρωσε τις αγωνιστικές της υποχρεώσεις στην 9η θέση του βαθμολογικού πίνακα, εκτός της ζώνης τόσο των Play-offs όσο και του υποβιβασμού. Στη διοργάνωση του Κυπέλλου Ε.Σ.Κ.Α. η ομάδα ξεκίνησε την πορεία της στη Β' Φάση νικώντας στο πρώτο της παιχνίδι τον Άγιο Ελευθέριο με σκορ 50-57. Στη συνέχεια πέρασε επιτυχώς και από τους Προημιτελικούς όπου και υποχρέωσε σε ήττα τον Κρόνο Γέρακα με σκορ 48-66. Τελικά ηττήθηκε για ένα πόντο (82-81) στους Ημιτελικούς από το Περιστέρι, χάνοντας το δικαίωμα συμμετοχής στον Τελικό. Για το μεγαλύτερο μέρος της περιόδου αυτής προπονητής του συλλόγου ήταν ο Δημήτρης Σκαρλάτος, ενώ, μετά την παραίτησή του στις αρχές Μαρτίου, το ρόλο του κράτησε η μέχρι τότε βοηθός του, Ζοζεφίνα Κατρά.
Το επόμενο φθινόπωρο ο σύλλογος επέστρεψε στα γήπεδα της Α' τοπικής Κατηγορίας, στο οποίο έλαβαν μέρος και πάλι 12 ανταγωνιστές. Η πορεία της ομάδας για την περίοδο 2015-16 ήταν ανάλογη με εκείνη της προηγούμενης, με τις παίκτριες της Νέας Κηφισιάς να συλλέγουν πάλι 7 νίκες και 15 ήττες. Αυτή τη φορά παρατηρήθηκε τριπλή ισοβαθμία μεταξύ του Αγίου Ελευθερίου, του Περιστερίου και της Α.Ε.Ν.Κ., με την τελευταία να βρίσκεται στη λιγότερο πλεονεκτική θέση βάσει των μεταξύ τους αποτελεσμάτων. Στην τελική κατάταξη βρέθηκε στην 9η θέση, αποφεύγοντας τον υποβιβασμό. Στα πλαίσια του θεσμού του Κυπέλλου Γυναικών της Ένωσης η ομάδα συμμετείχε σε δύο αγώνες στα πλαίσια της Β' Φάσης. Στην 1η Αγωνιστική νίκησε την Τούφα Χαλανδρίου με σκορ 53-61, ενώ στη 2η ηττήθηκε με σκορ 53-39 από τον Προμηθέα Χαλανδρίου με συνέπεια να αποκλειστεί από τη συνέχεια της διοργάνωσης. Καθήκοντα πρώτου προπονητή διατήρησε στη διάρκεια της χρονιάς ο Άκης Χρυσικάκης με άμεση συνεργάτιδα την Κατρά.
Την επόμενη χρονιά, 2016-17, πάντα στην ίδια Κατηγορία, η Νέα Κηφισιά ολοκλήρωσε τις αγωνιστικές της υποχρεώσεις έχοντας συλλέξει 9 νίκες και 11 ήττες, όσες και η Α.Ε.Κ. Περιστερίου - Δυτικών Προαστίων. Βάσει των μεταξύ τους αποτελεσμάτων η πρώτη ήταν ο άτυχος της ισοβαθμίας, καταλαμβάνοντας την 8η θέση στην τελική κατάταξη. Σε ό,τι αφορά το Κύπελλο Γυναικών της Ένωσης, ο σύλλογος παραχώρησε ένα μόλις παιχνίδι στα πλαίσια της Β' Φάσης, όπου και γνώρισε την ήττα με σκορ 41-57 από την ομάδα του Ζωγράφου. Το προπονητικό δίδυμο της ομάδας συνέθεσαν οι Ζοζεφίνα Κατρά και Ανδρέας Ματθαίου.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2018-19, η Α.Ε. Νέας Κηφισιάς έλαβε μέρος στο Πρωτάθλημα της Α' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής. Ολοκλήρωσε τις αγωνιστικές της υποχρεώσεις για την Κανονική Περίοδο έχοντας συλλέξει 8 νίκες και 14 ήττες απέναντι σε 11 αντιπάλους. Ισοβάθμισε με την ομάδα του Αγίου Θωμά ωστόσο μειονεκτούσε στα μεταξύ τους αποτελέσματα και τοποθετήθηκε χαμηλότερα από εκείνον στην τελική κατάταξη. Συγκεκριμένα βρέθηκε στην 9η θέση, αποφεύγοντας τον υποβιβασμό.
Σε ό,τι αφορά το Κύπελλο Γυναικών της Ένωσης, ο σύλλογος αγωνίστηκε απευθείας στη Β' Φάση. Στην 1η Αγωνιστική νίκησε εκτός έδρας την ομάδα της Νέας Ιωνίας με σκορ 35-39. Στη «Φάση των 8» γνώρισε τον αποκλεισμό από το Παγκράτι, έχοντας ηττηθεί εκτός έδρας με σκορ 47-40.
Εξωτερικοί σύνδεσμοι
Κατηγορία:Α.Ε.Ν. Κηφισιάς Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Panasonic
Η Panasonic Corporation είναι ιαπωνική πολυεθνική εταιρεία ηλεκτρονικών ειδών που εδρεύει στο Kadoma της Οσάκα, στην Ιαπωνία. Παλαιότερα ήταν γνωστή ως Matsushita Electric Industrial Co, ενώ η ονομασία Panasonic ήταν μόνο εμπορική, μέχρι το 2008 που η εταιρεία μετονομάστηκε εξ ολοκλήρου σε Panasonic. Παράγει από επαναφορτιζόμενες μπαταρίες μέχρι τηλεοράσεις και φωτογραφικές μηχανές. Σύμφωνα με την ίδια, είναι No 1 στις πωλήσεις ασύρματων τηλεφώνων. Αντιπρόσωπος και επίσημος εισαγωγέας της Panasonic στην Ελλάδα είναι η Intertech, εταιρεία ηλεκτρονικού εμπορίου που εδρεύει στο Ελληνικό Αττικής.
Ιστορία
Η Panasonic ιδρύθηκε το 1918 από τον Κονόσκι Ματσουσίτα και δραστηριοποιήθηκε στις πωλήσεις λαμπτήρων. Το 1927, άρχισε να παράγει λαμπτήρες ποδηλάτων, το πρώτο προϊόν που κυκλοφόρησε η ίδια η Panasonic υπό την εμπορική ονομασία National.
Κατά τη διάρκεια του Β' Παγκοσμίου Πολέμου, η εταιρεία λειτούργησε εργοστάσια στην Ιαπωνία και σε άλλα μέρη της Ασίας, τα οποία παρήγαγαν ηλεκτρικά εξαρτήματα και συσκευές όπως φωτιστικά, κινητήρες, ηλεκτρικά σίδερα, ασύρματο εξοπλισμό και τους πρώτους σωλήνες κενού.
Μετά τον πόλεμο, η Panasonic ανασυντάχθηκε ως Keiretsu και άρχισε να προμηθεύει την Ιαπωνία με ραδιόφωνα και συσκευές, καθώς και ποδήλατα.
Τον Νοέμβριο του 1990, η Panasonic εξαγόρασε την αμερικανική εταιρεία μέσων μαζικής ενημέρωσης MCA Inc. για 6,59 δισ. δολάρια. Στη συνέχεια, η Panasonic πώλησε το 80% του MCA στην εταιρεία Seagram για 7 δισεκατομμύρια δολάρια τον Απρίλιο του 1995.
Τον Ιανουάριο του 2006 ανακοίνωσε τον τερματισμό παραγωγής αναλογικών τηλεοράσεων έτσι ώστε να επικεντρωθεί στις ψηφιακές τηλεοράσεις.
Μέχρι το 2008 η ονομασία Panasonic ήταν εμπορική της Matsushita Electric Industrial Co και έκτοτε μετονομάστηκε εξ ολοκλήρου σε Panasonic.
Το 2009 εξαγόρασε την Sanyo, εταιρεία ηλεκτρονικών ειδών που δημιουργήθηκε από τον αδελφό του Ματσουσίτα.
Στις 18 Μαΐου 2013, η Panasonic ανακοίνωσε ότι θα επενδύσει 40 εκατομμύρια δολάρια για την κατασκευή εργοστασίου στο Binh Duong του Βιετνάμ το οποίο ολοκληρώθηκε το 2014.
Τον Ιούλιο του 2013, η Panasonic απέκτησε μερίδιο 13% στον σλοβένικο κατασκευαστή οικιακών συσκευών Gorenje για περίπου 10 εκατ. ευρώ.
Τον Ιούλιο του 2014, ανακοινώθηκε ότι η Panasonic έχει καταλήξει σε βασική συμφωνία με την Tesla Motors να συμμετάσχει στο Gigafactory, το τεράστιο εργοστάσιο μπαταριών που σχεδιάζει να κατασκευάσει η αμερικανική κατασκευάστρια ηλεκτρικών οχημάτων στις ΗΠΑ. Τον Αύγουστο του 2014, η Tesla δήλωσε ότι το εργοστάσιο θα κατασκευαστεί στις Νοτιοδυτικές ή Δυτικές Ηνωμένες Πολιτείες έως το 2020. Το εργοστάσιο αξίας 5 δισεκατομμυρίων δολαρίων θα απασχολεί 6.500 άτομα και θα μειώσει το κόστος της μπαταρίας των Tesla κατά 30%. Η εταιρεία ανέφερε ότι εξετάζει πιθανές τοποθεσίες στη Νεβάδα, την Αριζόνα, το Τέξας, το Νέο Μεξικό και την Καλιφόρνια.
Τον Οκτώβριο του 2014, η Panasonic ανακοίνωσε ότι η αρχική επένδυση στο εργοστάσιο της Tesla Motors θα ανέρχεται σε δεκάδες δισεκατομμύρια γιεν, σύμφωνα με τον CEO της εταιρείας.
Τον Νοέμβριο του 2014, η Panasonic ανακοίνωσε τη συνεργασία της με την Photon Interactive για τη δημιουργία προσαρμοσμένων και εξατομικευμένων ψηφιακών πινακίδων σε καταστήματα.
Τον Μάρτιο του 2015, η Panasonic ανακοίνωσε ότι έχει στα άμεσα σχέδια της να αγοράσει τον πάροχο υπηρεσιών δορυφορικών επικοινωνιών ITC Global που εδρεύει στο Χιούστον.
Το 2016 έκανε το ντεμπούτο της η πρώτη διαφανής τηλεόραση της Panasonic.
Προϊόντα Panasonic
Η Panasonic προσφέρει ευρύ φάσμα προϊόντων και υπηρεσιών, όπως κλιματιστικά, ψυγεία, πλυντήρια, ασύρματα τηλέφωνα, συμπιεστές, φωτιστικά, τηλεοράσεις, προσωπικούς υπολογιστές, κινητά τηλέφωνα, εξοπλισμό ήχου, κάμερες, προβολείς, ηλεκτρονικά αυτοκινήτων, μπαταρίες λιθίου, ηλεκτρικά εξαρτήματα, οπτικές συσκευές, ποδήλατα, ηλεκτρονικά υλικά και φωτοβολταϊκά.
Εξωτερικοί σύνδεσμοι
Κατηγορία:Επιχειρήσεις της Ιαπωνίας Κατηγορία:Εταιρείες φωτογραφίας της Ιαπωνίας Κατηγορία:Εταιρείες ηλεκτρονικών της Ιαπωνίας Κατηγορία:Ιαπωνικά εμπορικά σήματα
Έβαν Σπίγκελ
Ο Έβαν Τόμας Σπίγκελ (Evan Thomas Spiegel, 4 Ιουνίου 1990) είναι Αμερικανός επιχειρηματίας. Είναι γνωστότερος ως συνιδρυτής και διευθύνων σύμβουλος της εφαρμογής Snapchat, μαζί με τους Μπόμπι Μέρφι και Ρέγκι Μπράουν, οι οποίοι ήταν και συμφοιτητές του Σπίγκελ στο Πανεπιστήμιο Στάνφορντ.
Σύμφωνα με το περιοδικό Forbes, τα κέρδη του Σπίγκελ για το 2017 ανέρχονται στα 3.4 δισεκατομμύρια δολάρια.
Πρώτα Χρόνια
Γεννήθηκε στο Λος Άντζελες και είναι γιος των δικηγόρων Τζον Σπίγκελ & Μελίσα Αν Τόμας. Έχει δύο αδελφές, την Καρολίν και την Λόρεν. Φοίτησε στο ιδιωτικό σχολείο Crossroads School for Arts and Sciences της Σάντα Μόνικα και έπειτα σπούδασε στο Πανεπιστήμιο Στάνφορντ.
Επίσης, παρακολούθησε μαθήματα σχεδιασμού στο Otis College of Art and Design ενώ ήταν μαθητής και έχει εργαστεί σε βιοϊατρική εταιρία.
Καριέρα
Το περιοδικό Wall Street Journal, ανέφερε αργότερα ότι ο Σπίγκελ και ο Μέρφι κατέχουν το 70% των δικαιωμάτων ψήφου στην εταιρεία και το 45% των συνολικών μετοχών.
Προσωπική ζωή
Το 2015 ξεκίνησε να βγαίνει με το μοντέλο της Victoria's Secret, Μιράντα Κερ. Οι δυο τους γνωρίστηκαν το 2014, σε ένα δείπνο της εταιρίας Louis Vuitton στη Νέα Υόρκη.
Αρραβωνιάστηκαν το 2016 και στις 27 Μαΐου 2017 παντρεύτηκαν στο σπίτι του Σπίγκελ, στο Λος Άντζελες.
Έχουν αποκτήσει μαζί έναν γιο, τον Χαρτ (8 Μαΐου 2018),
Εξωτερικοί σύνδεσμοι
Κατηγορία:Αμερικανοί επιχειρηματίες
Ιωάννης Γουλιέλμος Φρίζο της Οράγγης
Ο Ιωάννης-Γουλιέλμος-Φρίζο, ολλανδ. Johan-Willem-Friso (14 Αυγούστου 1687 – 14 Ιουλίου 1711) από τον Οίκο του Νάσσαου ήταν πρίγκιπας του Νάσσαου-Ντητς (1696-1702) και μετά της Οράγγης (1702-1711) και κυβερνήτης των επαρχιών Φρεισίας και Χρόνινεν (1696-1711).
Βιογραφία
Ήταν ο μόνος γιος του Ερρίκου-Καζιμίρ Β΄ κόμη του Νάσσαου-Ντιτς και κυβερνήτη των επαρχιών Φρεισίας και Χρόνινεν. Μητέρα του ήταν η Ερριέττα-Αμαλία, κόρη του Ιωάννη-Γεωργίου Β΄ πρίγκιπα του Άνχαλτ-Ντεσάου και εξαδέλφη του Γουλιέλμου Γ΄ πρίγκιπα της Οράγγης και βασιλιά της Αγγλίας. .
Το 1696 απεβίωσε ο πατέρας του και τον διαδέχθηκε στην κομητεία του Ντητς και ως κυβερνήτης στις δύο επαρχίες. Το 1702 απεβίωσε ο Γουλιέλμος Γ΄ πρίγκιπας της Οράγγης και κυβερνήτης πέντε επαρχιών. Ο Ιωάννης-Γουλιέλμος-Φρίζο ήταν -από τον πατέρα του- συγγενής του: ο Ερρίκος-Καζιμίρ Β΄ ήταν εξάδελφος του Γουλιέλμου Γ΄ και αν ληφθεί μόνο η εξ αρρενογονίας συγγένεια ήταν 3ος εξάδελφος του Γουλιέλμου Γ΄. Ο Ιωάννης-Γουλιέλμος-Φρίζο διεκδίκησε τις πέντε επαρχίες (Ολλανδία, Ζηλανδία, Ουτρέχτη, Γκέλντερς, Οβερέισελ) που ήταν ο Γουλιέλμος Γ΄ κυβερνήτης, αλλά αυτές αρνήθηκαν λόγω της δημοκρατικής μερίδας της Ολλανδίας. Είναι η Β΄ περίοδος χωρίς κυβερνήτη (1702-47). Ο γιος του έγινε το 1747 κυβερνήτης και των επτά Ηνωμένων Επαρχιών.
Ο Ιωάννης-Γουλιέλμος-Φρίζο ήταν, σύμφωνα με τη διαθήκη του Γουλιέλμου Γ΄, διάδοχός του στο πριγκιπάτο της Οράγγης. Όμως ο Φρειδερίκος Α΄ της Πρωσίας, επίσης εξάδελφος του Γουλιέλμου Γ΄, ήταν σύμφωνα με τη διαθήκη του Φρειδερίκου-Ερρίκου (πάππου του Γουλιέλμου Γ΄) κληρονόμος του πριγκιπάτου· κατέλαβε ένα μέρος του και αργότερα το παραχώρησε στη Γαλλία.
Όταν ο πρίγκιπας έγινε 20 ετών, ανέλαβε στρατηγός των Ολλανδικών στρατευμάτων και συμμετείχε στον Πόλεμο για την Ισπανική Διαδοχή, υπό την αρχηγία του Τζων Τσώρτσιλ δούκα του Μάρλμπορω. Αποδείχθηκε ικανός αξιωματούχος. Διηύθυνε το πεζικό στη μάχη του Ουντενάρντε, στην πολιορκία της Λιλ και στη μάχη του Μαλπλακέ. Το κύρος που απέκτησε από τη στρατιωτική του υπηρεσία πρέπει να ηταν η αιτία που οι υπόλοιπες πέντε επαρχίες τον αναβίβασαν σε κυβερνήτη τους. Το 1711 άφησε το μέτωπο της Φλάνδρας για να συναντήσει στη Χάγη τον Φρειδερίκο Α΄, για να συζητήσουν για τη διεκδίκησή του στο πριγκιπάτο της Οράγγης. Λόγω του κακού καιρού το πλοίο που τον μετέφερε ανετράπη και ο πρίγκιπας πνίγηκε. Μετά από 49 ημέρες γεννήθηκε ο γιος του.
Οικογένεια
Νυμφεύθηκε το 1709 τη Μαρία-Λουίζα, κόρη του Καρόλου λαντγκράβου της Έσσης-Κάσσελ και είχε τέκνα:
Ο Ιωάννης-Γουλιέλμος-Φρίζο και η σύζυγός του είναι οι (πιο πρόσφατοι) κοινοί πρόγονοι όλων των ηγεμόνων της σημερινής Ευρώπης. Αυτό ισχύει από το 1938, όταν ο απόγονός του Φραγκίκσος-Ιωσήφ Β΄ έγινε πρίγκιπας του Λιχτενστάιν.
Αναφορές
Κατηγορία:Οίκος του Νάσσαου
Μπγιορν Ένγκελς
O Μπιορν Ένγκελς (αγγλικά: Björn Engels, 15 Σεπτεμβρίου 1994 -) είναι Βέλγος επαγγελματίας ποδοσφαιριστής και πρώην διεθνής με τις μικρές ομάδες της Εθνικής Βελγίου, ο οποίος αγωνίζεται ως κεντρικός αμυντικός στην Προ Λιγκ Βελγίου για λογαριασμό της Αντβέρπ.
Ακαδημίες και πρώτα χρόνια
Ο Ένγκελς είναι προϊόν της ακαδημίας της Κλαμπ Μπρυζ. Εκεί παρέμεινε από το 2006 έως και το 2013. Πιο πριν, βεβαίως, είχε ξεκινήσει τα ποδοσφαιρικά του βήματα στις ακαδημίες των FC Kaprijke-Bentille, FC Lembeke και Λόκερεν.
Αφού κατάφερε να ανέλθει από τις ακαδημίες στην πρώτη ομάδα, στις 29 Οκτωβρίου του 2011, εμφανίστηκε για πρώτη φορά στον πάγκο της Μπρυζ, σε έναν αγώνα κόντρα στην Γκεντ, το τελικό σκορ ήταν 5-4 υπέρ της ομάδας του, όμως, εκείνος δεν αγωνίστηκε καθόλου. Σχεδόν έναν χρόνο αργότερα, στις 20 Σεπτεμβρίου του 2012, ο Ένγκελς πραγματοποίησε το ευρωπαϊκό του ντεμπούτο στο Europa League, κόντρα στην Μπορντό. Εισήλθε ως αλλαγή στον αγώνα στη θέση του Τιμπό Βαν Ακέρ. Παρόλα αυτά, το ντεμπούτο του, όπως ο ίδιος το χαρακτήρισε ήταν "επίπονο" κι αυτό γιατί ένα λεπτό μετά την είσοδό του πέτυχε αυτογκόλ. Αυτή ήταν και η μοναδική του συμμετοχή για τη σεζόν 2012-13. Παρόλα αυτά, η Μπρυζ του έδωσε επαγγελματικό συμβόλαιο τριετούς ισχύος.
2013-14
Ο Ένγκελς έκανε το ντεμπούτο του στο Βελγικό Πρωτάθλημα στις 4 Αυγούστου του 2013, στο δεύτερο ματς της σεζόν 2013-14, κόντρα στην Οστένδη. Μάλιστα είχε αγωνιστεί βασικός σε εκείνον τον αγώνα, ενώ πέτυχε και το πρώτο του γκολ, μόλις στο τρίτο λεπτό. Τελικά, η Μπρυζ κέρδισε τον αγώνα 2-1. Στις 20 Οκτωβρίου του 2013, πέτυχε και το δεύτερο του γκολ. Οι πολύ καλές του εμφανίσεις οδήγησαν σε επέκταση συμβολαίου, το οποίο θα έληγε το 2017.
Αργότερα μέσα σε αυτή τη σεζόν ο Ένγκελς πέτυχε άλλα τρία γκολ, κόντρα στις ΚΡΚ Γκενκ, Ζούλτε Βάρεγκεμ και Λόκερεν. Παρότι εκείνη τη σεζόν τον ταλαιπώρησε κι ένας τραυματισμός, ο Ένγκελς συνέχισε να βρίσκεται στην πρώτη ομάδα της Μπρυζ, σημειώνοντας εκείνη τη σεζόν σε όλες τις διοργανώσεις 35 εμφανίσεις ενώ πέτυχε και 5 γκολ. Για τις καλές του εμφανίσεις αυτή τη σεζόν, ο παίχτης υπήρξε υποψήφιος για το βραβείο Καλύτερου Νέου Επαγγελματία Ποδοσφαιριστή, το οποίο τελικά κατέληξε στον Γιουρί Τίλεμανς.
2014-15
Τη σεζόν 2014, έχασε την πρεμιέρα του πρωταθλήματος εξ αιτίας τραυματισμού, όμως δεν έχασε τη θέση του από την πρώτη ομάδα, κάνοντας την πρώτη του συμμετοχή της σεζόν κόντρα στη δανική Μπρόντμπυ. Ακολούθως, ο Ένγκελς έβαλε και γκολ στις 31 Αυγούστου του 2014, κόντρα στην Άντρελεχτ, ενώ έναν μήνα αργότερα πέτυχε και δεύτερο κόντρα στην Οστένδη. Παρόλα αυτά, στο επόμενο ματς κόντρα στην Σταντάρ Λιέγης, ο Ένγκελς υπέφερε από πόνους και στα δύο γόνατα, όμως αγωνίστηκε σε όλο τον αγώνα.
Ο τραυματισμός στην αρχή υπολογιζόταν για θέμα 3 με 6 εβδομάδων, τελικά η αποθεραπεία του καθυστέρησε. Ωστόσο, την ίδια στιγμή, ο βελγικός σύλλογος του πρότεινε κι άλλη επέκταση συμβολαίου, αυτή τη φορά έως και το 2019. Τελικά ο τραυματισμός του κράτησε περισσότερο, και πλέον θεωρήθηκε σίγουρο πως θα χάσει όλη τη σεζόν. Παρόλα αυτά, κατάφερε να σημειώσει 12 συμμετοχές σε όλες τις διοργανώσεις, πετυχαίνοντας και τρία γκολ.
2015-16
Κατά το ξεκίνημα της σεζόν 2015-16, ο Ένγκελς φάνηκε να έχει ξεπεράσει τον τραυματισμό του, πραγματοποιώντας κανονικά προπονήσεις στην προετοιμασία της ομάδας. Παρόλα αυτά, οι ελπίδες του για επανένταξη καθυστέρησαν κι άλλο καθώς εμφανίστηκε ξανά το θέμα του στα γόνατα. Παρόλα αυτά, τον Οκτώβριο του 2015 επέστρεψε κανονικά στις προπονήσεις,  ενώ στις 10 Δεκεμβρίου του 2015, έκανε και την πρώτη εμφάνιση μετά τον τραυματισμό του, μπαίνοντας ως αλλαγή κόντρα στη δανική Μίντιλαντ, για το Europa League, σε έναν αγώνα που έληξε 1-1. Κατόπιν, επέστρεψε και στο πρωτάθλημα κόντρα στην Άντερλεχτ, στις 20 Δεκεμβρίου του 2015.
2016-17
Στην αρχή της σεζόν 2016-17 το όνομά του συνδέθηκε με τις μεταγραφές, όμως τελικά παρέμεινε στον βελγικό σύλλογο και αυτήν τη χρονιά, επεκτείνοντας ξανά το συμβόλαιό του έως και το 2020. Στην αρχή της χρονιάς και συγκεκριμένα στα πρώτα τρία παιχνίδια της Προ Λιγκ, ο Ένγκελς έμεινε εκτός αποστολής. Στις 28 Αυγούστου του 2016 πέτυχε και το πρώτο του γκολ της σεζόν, κόντρα στη Σταντάρ Λιέγης, με τελικό σκορ 2-2.
Στις 14 Σεπτεμβρίου του 2016, πραγματοποίησε και το ντεμπούτο του στο Τσάμπιονς Λιγκ, κόντρα σε έναν αγώνα με την πρωταθλήτρια Αγγλίας Λέστερ Σίτι. Στο 53 ωστόσο χτύπησε τον ώμο του και βγήκε από το παιχνίδι. Έτσι, έμεινε εκτός ξανά για μερικούς μήνες, όπου επέστρεψε στις 18 Δεκεμβρίου του 2016, σε έναν αγώνα κόντρα στην ΚΦ Κόρτραϊκ. Η σεζόν αυτή ήταν και η τελευταία του στο Βέλγιο. Την επόμενη αποχώρησε προλαβαίνοντας 3 εμφανίσεις σε Βέλγιο και Ευρώπη.
Ολυμπιακός Πειραιώς
Παρά τις προσπάθειες της Άρσεναλ, της Στόουκ Σίτι και της Φούλαμ να τον εντάξουν στο δυναμικό τους, στις 31 Αυγούστου του 2017, ο παίχτης ανακοινώθηκε επίσημα από τον Ολυμπιακό. Λέγεται ότι το πόσο της μεταγραφής ξεπερνά τα 7 εκατομμύρια ευρώ. Η μεταγραφή αυτή είναι η πιο δαπανηρή υπό την προεδρεία του Ευάγγελου Μαρινάκη, ενώ είναι κι ανάμεσα στις ακριβότερες που έχει κάνει γενικότερα ο πειραϊκός σύλλογος.
2017–18
Στις 9 Σεπτεμβρίου του 2017 πραγματοποίησε το ντεμπούτο του με τη φανέλα του Ολυμπιακού κόντρα στην Ξάνθη, σε ένα ματς που έληξε 1-1. Μάλιστα, στο ίδιο παιχνίδι πέτυχε και το πρώτο του τέρμα. Στις 22 Οκτωβρίου, πέτυχε το δεύτερο του γκολ στο Πρωτάθλημα κόντρα στον ΠΑΟΚ, τέρμα που έκρινε και το τελικό αποτέλεσμα του αγώνα, στον οποίον αγωνίστηκε ως βασικός και για όλο το 90λεπτο.
Στις 12 Σεπτεμβρίου του 2017 έκανε και το ντεμπούτο του στο Τσάμπιονς Λιγκ, στην πρεμιέρα του, σε έναν αγώνα κόντρα στη Σπόρτινγκ Λισαβόνας, στον οποίον ο Ολυμπιακός ηττήθηκε με σκορ 2-3. Κατόπιν, αγωνίστηκε ξανά βασικός, για όλο τον αγώνα, και στο επόμενο ματς της φάσης των 32, εναντίον της Γιουβέντους, στο Τορίνο, στο οποίο ο Ολυμπιακός γνώρισε την ήττα με 2-0.
Δανεισμός στην Ρενς
Τον Αύγουστο του 2018, ο Ένγκελς μεταγράφηκε στην, νεοπροβιβασθείσα στην Λιγκ 1 με το τέλος της σεζόν 2017-18, Ρενς, υπό την μορφή μονοετούς δανεισμού από τον Ολυμπιακό.
Διεθνή καριέρα
Ξεκίνησε να παίζει στις Εθνικές Βελγίου U17, U18 και U19, ενώ τον Μάρτιο του 2016, κλήθηκε σε φιλικό της Εθνικής Βελγίου, χωρίς όμως να αγωνιστεί, κόντρα στην Πορτογαλία. Δύο μήνες αργότερα συμπεριλήφθηκε στην αποστολή του Βελγίου για το Euro 2016, όμως λόγω του τραυματισμού του δεν κατάφερε να αγωνιστεί.
Αφού δεν κατάφερε να αγωνιστεί τελικά στην Εθνική Ανδρών, κλήθηκε στην Εθνική Βελγίου U21, στις 26 Αυγούστου του 2016, πραγματοποιώντας το ντεμπούτο του στις 2 Σεπτεμβρίου του 2016, κόντρα στη Μάλτα, πετυχαίνοντας μάλιστα και το νικητήριο γκολ του αγώνα, σε ένα παιχνίδι που έληξε 3-2.
Προσωπική ζωή
Ο Μπιορν Ένγκελς γεννήθηκε το 1994, στο Καπρίκε του Βελγίου. Έχει έναν μικρό αδελφό ονόματι Μανίς ενώ έχει και σχέση με τη Εβανγκαλίτσα εδώ και τρία χρόνια.
Εξωτερικοί σύνδεσμοι
Κατηγορία:Βέλγοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Βελγίου Κ17 Κατηγορία:Ποδοσφαιριστές Εθνικής Βελγίου Κ18 Κατηγορία:Ποδοσφαιριστές Εθνικής Βελγίου Κ19 Κατηγορία:Ποδοσφαιριστές Εθνικής Βελγίου Κ21 Κατηγορία:Ποδοσφαιριστές Κλαμπ Μπρυζ Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σταντ ντε Ρενς Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Ρουαγιάλ Αντβέρπ ΦΚ Κατηγορία:Ξένοι ποδοσφαιριστές στη Γαλλία
Λιουτομέρ
Όνομα
Το Λιουτομέρ αναφέρθηκε για πρώτη φορά σε γραπτά κείμενα το 1211 ως Lvtenwerde (και ως Lůtenwerde το 1242, ως Lvtenberch το 1249, ως Lutenberg το 1269, ως Luetemberg το 1380, και ως Lutemberg σε 1440). Τα ονόματα με την κατάληξη -berg αναφέρονταν στην ίδια την πόλη, και εκείνα με την κατάληξη -werd στην ευρύτερη περιοχή. Μέχρι τις αρχές του 19ου αιώνα, το μόνο σλοβενικό όνομα για την πόλη ήταν το Λότμερκ, δανεισμένο από τα γερμανικά. Το σύγχρονο σλοβενικό όνομα επινοήθηκε από τον Στάνκο Βραζ σε ένα γράμμα το 1838, στο οποίο έγραψε προς "Λιουτμέρα" ("Λιουτομέρ'). Άλλες παραλλαγές δημιουργήθηκαν από οπαδούς του Ιλλυρικού κινήματος, και το όνομα Λιουτομέρ ιδρύθηκε περίπου το 1858, υπό την εσφαλμένη ιδέα ότι το όνομα της πόλης προέρχεται από μια Σλαβική φυλή γνωστή ως Λουτομερίτι. Το γερμανικό όνομα Λούτενμπεργκ ήταν η πρώτη βεβαιωμένη ονομασία, αν και δεν είναι γνωστό εάν αυτό βασίζεται σε Σλαβικό δανεισμό ή είναι καθαρά Γερμανικό. Σε τοπικό επίπεδο, η πόλη είναι γνωστή ως Λότμεργκ, ή, πιο πρόσφατα, το Λότμερκ είναι η δευτερεύουσα μορφή.
Ιστορία
Το Λιουτομέρ βρίσκεται στην καρδιά της περιοχή Πρλέκιγια. Αναφέρθηκε για πρώτη φορά ως οικισμός σε γραπτά έγγραφα που χρονολογούνται από το 1242. Στο 1265 χορηγήθηκαν δικαιώματα αγοράς. Η πόλη συνετρίβη από την πανούκλα, τις πολλές φωτιές, και επίσης, είχε να υπερασπιστεί τον εαυτό της ενάντια στις Οθωμανικές και Ουγγρικές επιδρομές. Η πρώτη μαζική διαδήλωση (τάμπορ), υπέρ της Ηνωμένης Σλοβενίας πήρε μέρος στο Λιουτομέρ το 1868. Πριν το 1918, η πόλη είχε μια σημαντική γερμανική μειονότητα: το 1910, το 46% των κατοίκων της πόλης ήταν Γερμανόφωνοι. Τα περίχωρα, από την άλλη πλευρά, ήταν σχεδόν αποκλειστικά Σλοβενόφωνα. Το καθεστώς πόλης χορηγήθηκε το 1927. Η παράδοση της Σλοβενικής εθνικής αφύπνισης του 19ου αιώνα, συνεχίζεται από την δημοτική βιβλιοθήκη, το δημοτικό μουσείο και τη πινακοθήκη.
Μαζικοί τάφοι
Μετά το Δεύτερο Παγκόσμιο Πόλεμο, η Γιουγκοσλαβική στρατιωτική αστυνομία (KNOJ) και μυστική αστυνομία (OZNA) δολοφόνησε από 9 έως 12 πλούσιους πολίτες του Λιουτομέρ, οι οποίοι θάφτηκαν στον μαζικό τάφο Μπάμπγι Λόζιτς (Grobišče Babji Ložič). Ο μαζικός τάφος σημειώνεται με ένα κοντινό σταυρό βόρεια του ποταμού Στσάβνιτσα στο Δάσος Μπάμπγι Λόζιτς στο βορειοανατολικό τμήμα του οικισμού.
Εξωτερικοί σύνδεσμοι
Κατηγορία:Πόλεις της Σλοβενίας
Γουλιέλμος Δ΄ της Οράγγης
Ο Γουλιέλμος Δ΄ (ολλανδ. Willelm IV, 1 Σεπτεμβρίου 1711 - 22 Οκτωβρίου 1751) από τον Οίκο του Νάσσαου ήταν κυβερνήτης (stadtholder) των επτά Ηνωμένων Επαρχιών, ο πρώτος κληρονομικός κυβερνήτης.
Βιογραφία
Ο Γουλιέλμος Κάρολος Ερρίκος Φρίζο γεννήθηκε στο Λέεβαρντεν της Ολλανδίας και ήταν ο μόνος γιος του Ιωάννη Γουλιέλμου Φρίζο της Οράγγης, κυβερνήτη των επαρχιών Φρεισίας και Χρόνινεν. Μητέρα του ήταν η Μαρία Λουίζα, κόρη του Καρόλου της Έσσης-Κάσσελ.
Το 1747 γαλλικός στρατός εισέβαλε στη Φλάνδρα απειλώντας την Ολλανδία. Οι κάτοικοι συνειδητοποίησαν ότι η κατάτμηση της χώρας τους την είχε αποδυναμώσει· αποφάσισαν ότι χρειαζόταν ένας ισχυρός κυβερνήτης και στράφηκαν στον Πρίγκιπα της Οράγγης. Έτσι ο Γουλιέλμος Δ΄ και η οικογένειά του μετέβησαν από το Λέεβαρντεν στη Χάγη. Η Γενική Συνέλευση των Κάτω Χωρών τον ονόμασε κυβερνήτη όλων των επτά Ηνωμένων Επαρχιών και έκανε τη θέση κληρονομική. Ο Γουλιέλμος Δ΄ τοποθέτησε τον Λουδοβίκο Ερνέστο του κλάδου Μπράουνσβαϊγκ-Λύνεμπουργκ ως στρατάρχη.
Ο Γουλιέλμος Δ΄ εθεωρείτο πρόσχαρος, μορφωμένος και επιτυχημένος πρίγκιπας. Αν και δεν είχε πρότερη εμπειρία στη διακυβέρνηση, ήταν δημοφιλής. Σταμάτησε την με ανάθεση, έμμεση συλλογή φόρων, όπου οι εισπράκτορες πλούτιζαν μεγάλα ποσά. Ήταν επίσης γενικός Διευθυντής της Ολλανδικής Εταιρείας των Ανατολικών Ινδιών και οι σχέση του με τους επιχειρηματίες μεγάλωνε. Παράλληλα η διαφορά πλουσίων και φτωχών αυξανόταν. Ήταν γενικός Κυβερνήτης ως το 1751, οπότε απεβίωσε στη Χάγη. Στις ΗΠΑ, η κομητεία Όραντζ της Βιρτζίνια και η πόλη Όραντζμπεργκ της Νότιας Καρολίνας ονομάστηκαν από αυτόν.
Οικογένεια
Νυμφεύτηκε το 1734 την Άννα των Γουέλφων-Αννοβέρου, κόρη του Γεωργίου Β΄ της Μεγάλης Βρετανίας, και είχε τέκνα:
Τσάντε
Το Τσάντε (σερβικά κυριλλικά: Чанде) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 417 κατοίκους.
Γεωγραφία
Το χωριό ευρίσκεται επί των όχθων του Τσόσετσκι Πότοκ, παραποτάμου του Λούκαβατς.
Κατανομή του πληθυσμού ανά εθνότητα (1991)
Το 1991, οι 377 κάτοικοι του χωριού ήσαν στο σύνολό τους Μουσουλμάνοι (Βόσνιοι).
Εξωτερικός Σύνδεσμος
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με βοσνιακή πληθυσμιακή πλειοψηφία
Γουλιέλμος Φρειδερίκος του Νάσσαου-Ντιτς
Ο Γουλιέλμος Φρειδερίκος, ολλανδ. Willem Frederik (7 Αυγούστου 1613 - 31 Οκτωβρίου 1664) από τον Οίκο του Νάσσαου ήταν κόμης (1640-54), μετέπειτα πρίγκιπας (1654-64) του Νάσσαου-Ντιτς και κυβερνήτης των επαρχιών Φρισίας, Χρόνινγκεν και Ντρέντε (1640/50-64).
Τα νεανικά έτη
Ήταν ο δευτερότοκος γιος του Ερνέστου Καζιμίρ Α΄, κόμη του Νάσσαου-Ντιτς και κυβερνήτη των επαρχιών Φρισίας, Χρόνινγκεν και του Ντρέντε. Μητέρα του ήταν η Σοφία Χέντβιχ των Γουέλφων, κόρη του Ερρίκου Ιουλίου, δούκα του Μπράουνσβαϊγκ-Λύνεμπουργκ. Μεγαλύτερος αδελφός του ήταν ο Ερνέστος Καζιμίρ.
Το 1632 απεβίωσε ο πατέρας του και τον διαδέχθηκε ο Ερνέστος Καζιμίρ, ο οποίος απεβίωσε το 1640 άγαμος 28 ετών· έτσι τον διαδέχθηκε ο Γουλιέλμος Φρειδερίκος στο Ντιτς και στις επαρχίες.
Νυμφεύτηκε την 2η εξαδέλφη του Αλβερτίνη Αγνή, δεύτερη κόρη του Φρειδερίκου Ερρίκου, πρίγκιπα της Οράγγης. Ο πεθερός του όριζε στη διαθήκη, πως αν εξέλιπαν οι εξ αρρενογονίας απόγονοί του, το πριγκιπάτο να κληροδοτείτο σε (άρρενα) απόγονο της πρώτης κόρης του. Όμως όταν το 1702 απεβίωσε ο εγγονός του Φρειδερίκου Ερρίκου, Γουλιέλμος Γ΄, πρίγκιπας της Οράγγης άτεκνος, όρισε με τη διαθήκη του κληρονόμο τους (άρρενες) απογόνους της Αλβερτίνης Αγνής. Ακολούθησε διένεξη μεταξύ των κληρονόμων και τελικά ο καθένας έλαβε ένα μέρος της Οράγγης και τον τίτλο του πρίγκιπα.
Η σταδιοδρομία του
Ως δευτερότοκος σπούδασε στο Πανεπιστήμιο του Λέιντεν και του Χρόνινγκεν και μετά ανέλαβε στρατιωτική υπηρεσία. Ήταν βοηθός του Γουλιέλμου Β΄ πρίγκιπα της Οράγγης, που ήταν αδελφός της συζύγου του. Εκεί σε μία μάχη σκοτώθηκε ο αδελφός του Ερρίκος Καζιμίρ Α΄ το 1640. Τον διαδέχθηκε ως κόμης του Ντιτς και κυβερνήτης της Φρισίας μόνο, καθώς το αξίωμα του κυβερνήτη δεν ήταν ακόμη κληρονομικό. Στο Χρόνινγκεν και Ντρέντε έγινε κυβερνήτης ο Φρειδερίκος Ερρίκος ως το 1647 που απεβίωσε, οπότε τον διαδέχθηκε ο γιος του Γουλιέλμος Β΄· όταν και αυτός απεβίωσε το 1650, τον διαδέχθηκε ο Γουλιέλμος Φρειδερίκος.
Μια εβδομάδα αφότου απεβίωσε ο Γουλιέλμος Β΄, γεννήθηκε ο γιος του Γουλιέλμος Γ΄. Τότε ο Γουλιέλμος Φρειδερίκος μπορούσε να διεκδικήσει με επιτυχία τη θέση του κυβερνήτη και των υπολοίπων πέντε επαρχιών (Ολλανδίας, Ζηλανδίας, Ουτρέχτης, Γκέλντερς, Οφεράισελ). Συνήθως τη θέση έπαιρνε μέλος του πρεσβύτερου κλάδου, των απογόνων του Γουλιέλμου Α΄, πρίγκιπα της Οράγγης, ενώ ο Γουλιέλμος Φρειδερίκος ανήκε σε νεότερο κλάδο, ως απόγονος του Ιωάννη ΣΤ΄, κόμη του Νάσσαου-Ντίλενμπουργκ και δεν ήθελε να έλθει σε διαμάχη με τους συγγενείς του. Προτίμησε τη θέση του αντικαταστάτη κυβερνήτη ως την ενηλικίωση του Γουλιέλμου Γ΄. Υπήρχε και άλλος που δεν ήθελε: ο Γουλιέλμος Β΄ είχε διαφωνήσει με την Ολλανδία για τη στρατιωτική πολιτική της και έκανε πραξικόπημα, στέλνοντας το 1650 τον Γουλιέλμο Φρειδερίκο να καταλάβει το Άμστερνταμ. Με τον θάνατό του όμως οι αντιπρόσωποι της Ολλανδίας επανέφεραν την επαρχία στην πρότερη κατάσταση (status quo ante), δηλ. χωρίς κυβερνήτη και το ίδιο έκαναν και οι άλλες τέσσερις επαρχίες. Είναι η Α΄ περίοδος χωρίς κυβερνήτη. Για τη στάση του αυτή στο πραξικόπημα ο Γουλιέλμος Φρειδερίκος δεν ήταν αποδεκτός.
Έγινε γενικός διοικητής των επτά Ηνωμένων Επαρχιών, αλλά όχι στρατάρχης. Ήταν ο αρχηγός της μερίδας της Οράγγης, σε αντίθεση με τη μερίδα των Επαρχιών, που αντιπροσώπευε ο μεγάλος Σύμβουλος Γιόχαν ντε Βιτ και ο θείος του Κορνέλις ντε Γραφ. Επιπλέον τον υποπτευόταν ο πρεσβύτερος κλάδος, ακόμη και όταν νυμφεύτηκε την αδελφή του Γουλιέλμου Β΄.